COMUNA SĂNTANDREI

Nr.1841 din 18.02.2019
INFORMARE privind intenţia de elaborare 

Plan Urbanistic Zonal ”Lotizare teren pentru locuințe cu funcțiuni complementare, nr.cad.11338 sat Sântandrei, comuna Sântandrei, județul Bihor”
Proiectant: S.C. Proiectare EXPRESIV S.R.L. –arh.Sim Rodica
Zona studiată se află în partea de est a localității Sântandrei şi conform cu PUG 2006 în vigoare, se află în intravilan, în U.T.R.3, subzona L3 – cu funcțiune predominant de locuire cu funcțiuni complementare cu interdicție de construire până la întocmire de PUD/PUZ. Terenul este proprietatea S.C. CONSIB MD S.R.L. și este identificat cu nr.cad.11338, înscris în CF nr.11338  ( CF sporadic nr.57039), cu suprafaţa de 1669 mp. Accesul la teren se face direct din drumul județean DJ 797, pe strada Avântului.
Proprietarul terenului dorește construirea unei locuințe semicolective cu 5 unități locative (cu accese separate pe același teren), fapt ce nu respectă PUD-ul inițial aprobat prin HCL nr.78/27.12.2006 cu aviz CJUAT nr.22./ 04.12.2006. Pe aceeași stradă au mai fost construite case înșiruite în baza unor noi planuri urbanistice   de modificare a celui inițial. Și în acest caz este necesar un puz modificator care să reglementeze retragerile față de stradă și vecini, parcările, spațiile verzi, întegrarea în sistemul general de circulație, evaluarea necesarului de utilități                    
Pe terenul în discuţie nu există echipare tehnico edilitară, dar există posibilitatea racordării la rețelele de alimentare cu energie electrică, gaz, apă și canalizare existente pe strada Avântului. 
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 18 – 27.02.2019. 

Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sântandrei - str. Principală, nr.452, tel: 0259-415947 int.16,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.

